Il-Konferenza Ġenerali bijennali tal-Istitut tal-Ġurnalisti Maltin (IĠM) se ssir nhar is-Sibt 28 ta' Lulju biex fiha, fost affarijiet oħra jinħatar il-Kunsill il-ġdid li jrid imexxi lill-Istitut għas-sentejn li ġejjin. Sakemm għalaq il-ħin tan-nominazzjonijiet, is-Segretarju Ġenerali kien irċieva dawn in-nominazzjonijiet: Għall-kariga ta' President: Yannick Pace Segretarju Ġenerali: Nigel Mifsud u Chris Peregin Fil-laqgħa mistennija tingħata informazzjoni dwar il-ħidma li għamel il-Kunsill fis-sentejn li għaddew u dettalji dwar diskussjonijiet li għaddejjin dwar il-Liġi tal-Media u d-Defamazzjoni. Il-Konferenza Ġenerali se ssir fl-10.30 a.m. fl-Uffiċċju tal-IGM li jinsab f'numru 280, Triq ir-Republika l-Belt Valletta. Il-membri kollha huma mħeġġa li jattendu u jkunu fil-ħin.
KANDIDATI GĦALL-ELEZZJONI TAL-KUNSILL IL-ĠDID 2018-2020